title: Komisijas Īstenošanas regula (ES) 2016/2216 (2016. gada 8. decembris), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               9.12.2016

               LV

               Eiropas Savienības Oficiālais Vēstnesis

               L 334/33

         KOMISIJAS ĪSTENOŠANAS REGULA (ES) 2016/2216
   (2016. gada 8. decembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 8. decembrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  90,5

                  TN

                  123,9

                  TR

                  111,7

                  ZZ

                  108,7

                  0707 00 05

                  EG

                  191,7

                  MA

                  77,0

                  TR

                  157,1

                  ZZ

                  141,9

                  0709 93 10

                  MA

                  141,2

                  TR

                  156,7

                  ZZ

                  149,0

                  0805 10 20

                  TR

                  70,4

                  UY

                  62,9

                  ZA

                  27,9

                  ZZ

                  53,7

                  0805 20 10

                  MA

                  70,6

                  ZZ

                  70,6

                  0805 20 30 , 0805 20 50 , 0805 20 70 , 0805 20 90

                  IL

                  114,7

                  TR

                  68,2

                  ZZ

                  91,5

                  0805 50 10

                  TR

                  81,7

                  ZZ

                  81,7

                  0808 10 80

                  ZA

                  36,6

                  ZZ

                  36,6

                  0808 30 90

                  CN

                  86,1

                  ZZ

                  86,1

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2017/455 (2017. gada 15. marts) par atļauju Lactobacillus fermentum (NCIMB 41636), Lactobacillus plantarum (NCIMB 41638) un Lactobacillus rhamnosus (NCIMB 41640) preparātu izmantot par barības piedevu suņiem (Dokuments attiecas uz EEZ. )

text:
                  16.3.2017

                  LV

                  Eiropas Savienības Oficiālais Vēstnesis

                  L 71/15

            KOMISIJAS ĪSTENOŠANAS REGULA (ES) 2017/455
      (2017. gada 15. marts)
      par atļauju Lactobacillus fermentum (NCIMB 41636), Lactobacillus plantarum (NCIMB 41638) un Lactobacillus rhamnosus (NCIMB 41640) preparātu izmantot par barības piedevu suņiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.

                  (2)

                  Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju Lactobacillus fermentum (NCIMB 41636), Lactobacillus plantarum (NCIMB 41638) un Lactobacillus rhamnosus (NCIMB 41640) preparātam. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                  (3)

                  Pieteikums attiecas uz atļauju Lactobacillus fermentum (NCIMB 41636), Lactobacillus plantarum (NCIMB 41638) un Lactobacillus rhamnosus (NCIMB 41640) preparātu izmantot par barības piedevu suņiem, un to prasīts klasificēt piedevu kategorijā “zootehniskās piedevas”.

                  (4)

                  Eiropas Pārtikas nekaitīguma iestāde (“Iestāde”) 2015. gada 1. decembra atzinumā (2) secināja, ka Lactobacillus fermentum (NCIMB 41636), Lactobacillus plantarum (NCIMB 41638) un Lactobacillus rhamnosus (NCIMB 41640) preparātam nav kaitīgas ietekmes uz dzīvnieku veselību, cilvēka veselību vai vidi. Turklāt Iestāde secināja, ka piedevas pievienošana pasterizētam pienam vai produktam uz auzu bāzes, paskābina šos produktus, un tas savukārt veicina suņu barības iekonservēšanu. Iestāde uzskata, ka īpašas prasības attiecībā uz uzraudzību pēc laišanas tirgū nav nepieciešamas. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                  (5)

                     Lactobacillus fermentum (NCIMB 41636), Lactobacillus plantarum (NCIMB 41638) un Lactobacillus rhamnosus (NCIMB 41640) preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj izmantot atbilstīgi šīs regulas pielikumam.

                  (6)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Pielikumā minēto preparātu, kas iekļauts piedevu kategorijā “tehnoloģiskās piedevas” un funkcionālajā grupā “konservanti”, ir atļauts izmantot par piedevu dzīvnieku ēdināšanā, ievērojot pielikumā izklāstītos nosacījumus.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 15. martā

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  EFSA Journal 2016; 14(1):4340.

         PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva

                     Sastāvs, ķīmiskā formula, apraksts, analītiskā metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     Piedevas KVV uz kg barības sastāvdaļu

                        Kategorija: tehnoloģiskās piedevas. Funkcionālā grupa: konservanti

                     1a001

                     —

                        Lactobacillus fermentum (NCIMB 41636), Lactobacillus plantarum (NCIMB 41638) un Lactobacillus rhamnosus (NCIMB 41640)

                        Piedevas sastāvs

                        Lactobacillus fermentum (NCIMB 41636), Lactobacillus plantarum (NCIMB 41638) un Lactobacillus rhamnosus (NCIMB 41640) preparāts ar pienskābes baktēriju kopējo minimālo saturu 1,0 × 108 KVV uz g piedevas (katras sugas pienskābes baktēriju minimālais saturs 1,0 × 107 KVV uz g piedevas)

                        Aktīvās vielas raksturojums

                     Dzīvotspējīgas Lactobacillus fermentum (NCIMB 41636), Lactobacillus plantarum (NCIMB 41638) un Lactobacillus rhamnosus (NCIMB 41640) šūnas

                        Analītiskā metode
                         (1)

                     Skaitīšana barības piedevā: Petri trauciņa un uztriepuma metode, izmantojot MRS agaru (EN 15787).
                     Identifikācija: pulsa lauka gela elektroforēze (PFGE).

                     Suņi

                     —

                     —

                     —

                                 1.

                                 Piedevas un premiksa lietošanas norādījumos norāda glabāšanas nosacījumus.

                                 2.

                                 Šo piedevu drīkst izmantot tikai auzu produktos un pasterizētā pienā.

                                 3.

                                 Ieteicamie piedevas lietošanas daudzumi:

                                             —

                                             6 × 108 KVV/kg auzu produktu (ar mitruma saturu 90 %),

                                             —

                                             2,7 × 1010 KVV/kg pasterizēta piena.

                                 4.

                                 Barības apritē iesaistītie uzņēmēji nosaka tādas darbības procedūras un atbilstošus organizatoriskos pasākumus piedevas un premiksu lietotājiem, kas vajadzīgi, lai novērstu iespējamos riskus, ko rada ieelpošana vai saskare ar ādu vai acīm. Ja ar šīm procedūrām un pasākumiem riskus nevar samazināt līdz pieņemamam līmenim, piedeva un premiksi jālieto, izmantojot piemērotus individuālos aizsardzības līdzekļus, tostarp ādas aizsarglīdzekļus.

                     2027. gada 5. aprīlis

            (1)  Sīkāka informācija par analītiskajām metodēm ir pieejama references laboratorijas tīmekļvietnē: http://irmm.jrc.ec.europa.eu/EURLs/EURL_feed_additives/Pages/index.aspx.


title: Komisijas Īstenošanas regula (ES) 2016/1826 (2016. gada 14. oktobris) par darbīgās vielas triciklazola neapstiprināšanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū (Dokuments attiecas uz EEZ)

text:
               15.10.2016

               LV

               Eiropas Savienības Oficiālais Vēstnesis

               L 279/88

         KOMISIJAS ĪSTENOŠANAS REGULA (ES) 2016/1826
   (2016. gada 14. oktobris)
   par darbīgās vielas triciklazola neapstiprināšanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu,
   tā kā:

               (1)

               Itālija 2012. gada 21. decembrī saņēma uzņēmuma Dow AgroSciences pieteikumu saskaņā ar Regulas (EK) Nr. 1107/2009 7. panta 1. punktu darbīgās vielas triciklazola apstiprināšanai.

               (2)

               Saskaņā ar minētās regulas 9. panta 3. punktu ziņotāja dalībvalsts 2013. gada 4. februārī paziņoja pieteikuma iesniedzējam, pārējām dalībvalstīm, Komisijai un Eiropas Pārtikas nekaitīguma iestādei (“Iestāde”), ka pieteikums ir pieņemams.

               (3)

               Minētās darbīgās vielas ietekme uz cilvēku veselību, dzīvnieku veselību un vidi tika novērtēta saskaņā ar minētās regulas 11. panta 2. un 3. punktu attiecībā uz pieteikuma iesniedzēja ierosināto lietojumu. Ziņotāja dalībvalsts 2014. gada 7. janvārī iesniedza Komisijai un Iestādei novērtējuma ziņojuma projektu.

               (4)

               Iestāde rīkojās atbilstoši Regulas (EK) Nr. 1107/2009 12. panta 1. punktam. Tā saskaņā ar minētās regulas 12. panta 3. punktu pieprasīja, lai pieteikuma iesniedzējs dalībvalstīm, Komisijai un Iestādei iesniegtu papildu informāciju. Papildu informācijas novērtējumu ziņotāja dalībvalsts iesniedza Iestādei kā atjauninātu novērtējuma ziņojuma projektu.

               (5)

               Dalībvalstis un Iestāde izskatīja novērtējuma ziņojuma projektu. Iestāde 2015. gada 18. februārī iesniedza Komisijai savu secinājumu par darbīgās vielas triciklazola riska novērtējumu (2). Iestāde secināja, ka novērtējums par darbīgās vielas genotoksicitātes un kancerogenitātes potenciālu nav pārliecinošs un ka līdz ar to nevar noteikt atsauces vērtības (ADI, ARfD un AOEL), kas izmantojamas, izvērtējot risku cilvēka veselībai. Attiecīgi nebija iespējams veikt riska novērtējumu attiecībā uz lietotājiem, strādniekiem, apkārtējām personām, iedzīvotājiem un patērētājiem. Turklāt Iestāde secināja, ka toksiskuma pētījumos izmantotais testa materiāls nav reprezentatīvs attiecībā uz darbīgās vielas un saistīto piemaisījumu ierosināto tehnisko specifikāciju. Turklāt nebija iespējams pabeigt atsevišķas novērtējuma daļas, tostarp par triciklazola kā endokrīnās sistēmas darbības traucētāja potenciālu un par iespējamu gruntsūdeņu piesārņošanu ar metabolītiem, kuru toksiskā iedarbība nav zināma.

               (6)

               Komisija aicināja pieteikuma iesniedzēju sniegt komentārus par Iestādes secinājumu un saskaņā ar Regulas (EK) Nr. 1107/2009 13. panta 1. punktu – par pārskata ziņojuma projektu. Pieteikuma iesniedzējs sniedza komentārus, un tie tika rūpīgi izskatīti.

               (7)

               Tomēr, neraugoties uz pieteikuma iesniedzēja sniegtajiem argumentiem, 5. apsvērumā minētās bažas netika novērstas.

               (8)

               Līdz ar to nav pierādīts, ka attiecībā uz vismaz viena triciklazolu saturoša augu aizsardzības līdzekļa vienu vai vairākiem raksturīgiem lietojumiem ir sagaidāms, ka tiks izpildīti Regulas (EK) Nr. 1107/2009 4. pantā paredzētie apstiprināšanas kritēriji. Tāpēc darbīgo vielu triciklazolu nevajadzētu apstiprināt saskaņā ar Regulas (EK) Nr. 1107/2009 13. panta 2. punktu.

               (9)

               Šī regula neskar iespēju attiecībā uz triciklazolu saskaņā ar Regulas (EK) Nr. 1107/2009 7. pantu iesniegt citus pieteikumus.

               (10)

               Augu, dzīvnieku, pārtikas aprites un dzīvnieku barības pastāvīgā komiteja nav sniegusi atzinumu tās priekšsēdētāja noteiktajā termiņā. Īstenošanas akts tika uzskatīts par nepieciešamu, un priekšsēdētājs pārsūdzības komitejai iesniedza šī akta projektu turpmākai apspriešanai. Pārsūdzības komiteja nav sniegusi atzinumu,

         IR PIEŅĒMUSI ŠO REGULU.
   1. pants
   Darbīgās vielas neapstiprināšana
   Darbīgā viela triciklazols nav apstiprināta.
   2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 14. oktobrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  EFSA Journal 2015;13(2):4032; pieejams tiešsaistē: www.efsa.europa.eu/efsajournal